projecte-aina/catalan_government_crawling huggingface dataset:
El portal del Registre de planejament urbanístic de Catalunya (RPUC) permet consultar els convenis, les trames urbanes consolidades i el planejament vigent dels municipis de Catalunya i la seva documentació en format PDF.
Permet, a més, la descàrrega dels documents dels diferents instruments.
En qualsevol tipus de cerca, addicionalment, es pot fer servir el mapa interactiu de l'aplicació per identificar la comarca i/o el municipi.
Cerca via Mapa urbanístic de Catalunya (MUC), des de l'aplicació del RPUC i el seu mapa interactiu es pot accedir al visor del MUC.
Des del visor del MUC es permet l'accés als expedients depositats al RPUC que afecten a un determinat territori mitjançant l'eina [i] (informació) qu es troba en el menú de l'esquerra del visor.
Cada pantalla té la seva ajuda específica associada i accessible en prémer la icona.
A continuació es descriuen els aspectes comuns a totes les pantalles del portal.
Impressió: permet la impressió de la informació que s'està visualitzant.
i (ajuda):obre l'ajuda en línia de l'aplicació.
Fletxes verticals: permeten reordenar el resultat d'una cerca per un camp concret de manera ascendent o descendent.
Fletxes horitzontals: permeten els desplaçament per les pàgines de resultats.
Botó "cercar": realitza l'acció especificada.
Icona "pdf": permet la descàrrega de documents o bé veure'ls a pantalla completa.
Barra d'enllaços: dona accés al contacte, canvi d'idioma de l'aplicació (català-castellà) i l'ajuda.
Fil d'Ariadna: permet veure la seqüència de pàgines que s'ha seguit fins arribar a la pantalla actual i tornar a una pantalla anterior.
Requisits del portal: cal disposar del navegador Internet Explorer o Firefox i d'un visualitzador de PDF, com ara l' Acrobat Reader.
La Llei desplega en l'àmbit litoral la Llei 16/2017, de l'1 d'agost, del canvi climàtic, garantint no només la preservació dels espais litorals, sinó també contribuint a aturar la pèrdua de biodiversitat i afavorint la recuperació dels ecosistemes.
Es dona compliment, així, a la declaració d'emergència climàtica, de maig de 2019, que prioritza en les polítiques públiques les opcions amb menor impacte climàtic i major contribució a l'adaptació a les condicions derivades del canvi climàtic.
En aquest sentit, es garanteix per primer cop l'efectivitat real de les mesures i recomanacions contingudes en l'Estratègia per a l'adaptació de la costa als efectes del canvi climàtic.
S'ha ampliat la capa d'informació del MUC referida al planejament derivat amb les qualificacions dels plans parcials i els plans de millora urbana que estan aprovats i vigents a les comarques del Garraf i el Maresme, amb la intenció de cobrir tot el litoral català.
Aquesta capa d'informació es superposa a la informació actual del MUC, extreta del planejament general i les seves modificacions.
Les qualificacions del planejament derivat s'han assimilat a les sintètiques del MUC per poder obtenir una visió unitària del territori, resolent les diferències de codificació, llenguatge i representació que tenen els diferents plans urbanístics.
S'activa entrant a la pestanya "Capes" del menú de la dreta del visor i clicant les etiquetes de "Sectors i "Qualificacions" de l'apartat "Planejament derivat aprovat".
Així doncs els àmbits on es pot consultar ara el planejament derivat són l'Alt Pirineu i Aran, les Comarques Gironines, el Camp de Tarragona, les Terres de l'Ebre i les comarques del Garraf i el Maresme.
En total s'han incorporat les determinacions de 923 sectors de planejament i es continua treballant per completar la informació de tot el territori de Catalunya.
En data 5 de novembre s'ha publicat la ordre sobre normalització de les claus urbanístiques i els requeriments tècnics de presentació dels instruments de planejament urbanístic, que entrarà en vigor en el termini d'un mes.
A partir d'ara, els instruments de planejament urbanístic han de seguir l' estàndard de codificació sintètica i de representació gràfica de la classificació i la qualificació del sòl que utilitza el Mapa urbanístic de Catalunya, per millorar la transparència i la simplificació de l'ordenament urbanístic amb l'establiment d'un llenguatge comú d'aplicació a tot el territori, que pot facilitar de manera important la comprensió i l'aplicació dels plans.
A més, la presentació de la documentació dels instruments de planejament urbanístic als òrgans de la Generalitat ha d'incloure una carpeta digital, anomenada Estàndard MUC, amb la documentació en format digital que inclogui totes les determinacions urbanístiques que han de representar-se en el mapa, seguint els requeriments tecnològics i els codis homogenis emprats per el sistema d'informació integrat que constitueix el Mapa urbanístic de Catalunya.
Aquesta jornada que va tenir lloc el 20 de juny de 2019, ofereix un repàs a les tendències més destacades en el planejament urbanístic i en l'habitatge arreu de Catalunya durant el recent 2018.
Es fan avinent les dinàmiques d'activitat de les diferents Comissions Territorials d'Urbanisme, es revisen les noves figures de planejament general i derivat aprovades durant aquest any, i es fa una mirada sobre els expedients tramitats en sòl no urbanitzable.
Així mateix, es fa una presentació dels indicadors territorials de l'Observatori, sobre les novetats del Mapa urbanístic de Catalunya (MUC) i sobre la transparència de la difusió d'aquesta informació.
En aquest sentit s'ofereixen les conclusions d'alguns dels estudis específics duts a terme en aquest darrer període: sobre els sòls urbanitzats en el període 2007-2017, i sobre l'avaluació de la situació de la classificació del sòl en els municipis del litoral.
Aquesta jornada també serveix per explicar els principals resultats dels diversos indicadors i dades avaluats en matèria d'habitatge, com també es destaquen els principals productes de difusió de la informació en aquesta matèria: web, butlletins, etc.
Es proposa la creació d'una figura consultiva, el consell, que ha de ser un òrgan de reflexió on es portin a debat les polítiques territorials.
Aquest consell consultiu ha de facilitar la participació de les entitats i d'aquelles persones directament implicades en el territori per tal de proporcionar elements per al coneixement i el debat sobre la implementació de les actuacions necessàries per a orientar estratègicament les polítiques territorials al nostre país.
L'equip de l'Observatori del Territori es composa d'un equip estable i d'un equip transversal de suport que inclou personal dels diferents serveis de la DGOTU i del Departament de Territori i Sostenibilitat, segons les necessitats pròpies de cada temàtica analitzada.
Formen part de l'equip estable els treballadors de l'Observatori del territori i del Mapa Urbanístic de Catalunya:
Coordinació general Subdirecció General d'Estratègies Territorials i Coneixement Rosa Vilella Gassiot
Equip tècnic Observatori del territori i Mapa urbanístic de Catalunya
L'Observatori del Territori de la Direcció General d'Urbanisme i Ordenació del Territori és l'òrgan d'assessorament i participació de la DGOTU especialitzat en temes territorials.
L'Observatori recull les recomanacions europees que impulsen a fer pública la informació sobre paràmetres, anàlisis, escenaris i dinàmiques territorials per millorar el coneixement del desenvolupament territorial amb dades, indicadors, models i mapes.
Segons el DECRET 277/2016, de 2 d'agost, de reestructuració del Departament de Territori i Sostenibilitat, el servei de l'Observatori del Territori forma part de la subdirecció general d'Estratègies Territorials i Coneixement, i les seves funcions són:
És doncs una eina que d'una banda posa a l'abast els estudis i dades que permeten prendre les decisions, criteris i prioritats sobre l'ordenació del territori, l'urbanisme, el paisatge i el litoral de la forma més encertada possible i, d'altra banda, participa en el seu seguiment i avaluació.
S'ha actualitzat el Mapa urbanístic de Catalunya amb la versió corresponent a 1 de gener de 2020, així doncs actualment el MUC incorpora com a mínim tots els expedients de planejament general vigents fins a 1 de gener d'aquest any, excepte pel que fa a l'àmbit metropolità de Barcelona que està actualitzat a data 1 de juliol de 2019.
En el context actual, cal reorientar les polítiques d'ordenació territorial i d'urbanisme a Catalunya amb l'objectiu de reactivar l'economia i donar un nou impuls estratègic per respondre als grans reptes i oportunitats que actualment es plantegen a la nostra societat.
Per donar resposta a aquesta nova orientació estratègica, es considera convenient constituir un Comitè d'experts per assessorar el Departament de Territori i Sostenibilitat sobre la reforma de les polítiques d'ordenació territorial i d'urbanisme.
Aquest Comitè ha de facilitar la participació de les entitats i dels experts directament implicats en el territori, proporcionant elements per al coneixement i el debat sobre la implementació de les actuacions necessàries per reorientar estratègicament les polítiques territorials.
El Departament de Territori i Sostenibilitat ha tingut coneixement de la sentència del Tribunal Superior de Justícia de Catalunya sobre el recurs contenciós administratiu pel qual s'impugnava el Pla director urbanístic de reordenació de l'àmbit del centre recreatiu i turístic de Vila-Seca i Salou (PDU-CRT), i comunica:
Barcelona, 29 de setembre de 2020
La segona reunió del projecte europeu School Chance va tenir lloc a la ciutat de Gdansk (Polònia) del 17 al 19 d'octubre.
Després d'una revisió completa sobre l'estat de les activitats del projecte i la planificació de les properes accions, els socis van participar en una sessió de formació sobre comunicació.
També es van presentar i valorar alguns casos d'èxit d'accions de comunicació sobre la mobilitat escolar.
Ordenació del sòl urbà i urbanitzable al POUM d'Aiguaviva.
La Comissió territorial d'urbanisme de Girona ha donat conformitat a publicar el Pla d'Ordenació Urbanística Municipal (POUM) d'Aiguaviva (Gironès).
El document es va iniciar fa uns 14 anys, amb una primera aprovació inicial l'any 2006, i substitueix unes normes subsidiàries de planejament aprovades l'any 1991.
El POUM actualitza la normativa urbanística al marc legal urbanístic i territorial actual, amb una proposta de creixements controlats i integrables al territori amb la coexistència de les activitats industrials amb teixit residencial sense modificar substancialment el paisatge natural i agrícola del lloc.
Tot això en coherència amb la preservació del paisatge respecte de nous processos d'urbanització indiscriminats, fent-lo compatible amb les grans vies de comunicació -autopista AP-7, N-II, infraestructura ferroviària del TAV i aeroport- que afecten de forma parcial l'est i sud-est de l'àmbit municipal.
Pel que fa al sòl rústec, a banda de protegir els espais més sensibles i evitar la transformació d'aquells terrenys que estan condicionats per riscos d'inundabilitat, el POUM, en el sòl agrícola comú contempla una àrea de sòl de potencial interès estratègic i apta per a futures transformacions estratègiques, en aquells terrenys que hauran de formar part del Pla Director Urbanístic de l'àrea econòmica de l'entorn de l'aeroport de Girona, promogut pel Departament de Territori i Sostenibilitat, amb conformitat dels ajuntaments d'Aiguaviva i Riudellots de la Selva, i en coherència amb l'Estratègia territorial per a la localització de Nous Sectors d'Activitat Econòmica, que ha acordat iniciar la Comissió de territori de Catalunya.
Sectors residencials i econòmics
Pel que respecta als creixements, el POUM planteja, a banda de recollir aquells àmbits que ja disposen de planejament derivat aprovat, un sector residencial a ponent del nucli residencial d'Aiguaviva (SUD-3 can Rabasseda), de 7,85 hectàrees, per implantar un potencial de 179 habitatges, amb tipologies aïllades, plurifamiliars i unifamiliars.
Amb 30 hectàrees de sòl d'activitat econòmica, es proposa acabar de regular i desenvolupar alguns sectors ja previstos (Can Jeroni o Can Garrofa) o bé admetre opcions d'ampliació en d'altres, com és el cas dels sectors de la Rajoleria, Can Selló o el Sector Letona-Norfrisa.
El Premi als Plans de Mobilitat Urbana Sostenible (PMUS, SUMP Award), promogut per la Unió Europea, reconeix les autoritats locals que han desenvolupat un pla de mobilitat que satisfà les diverses necessitats de transport de les persones i les empreses, alhora que millora la qualitat de vida.
Cada any, el premi destaca diferents aspectes de la planificació de la mobilitat.
El premi de 2013 reconeixia l'èxit de les polítiques territorials i d'integració, mentre que l'edició del 2014 buscava l'aplicació de la monitorització amb la idea de fer millores.
L'edició de 2015 es va centrar en la prestació de la multimodalitat i la intermodalitat en la planificació de la mobilitat urbana sostenible.
L'any 2016 es va dedicar a les mercaderies dins de la planificació de mobilitat urbana sostenible.
El 2017 es va centrar en la mobilitat compartida dins la planificació de la mobilitat urbana sostenible.
El 2018 es va centrar en la intermodalitat per fomentar una mobilitat més sostenible.
L'edició passada ressaltava la inclusió de la mobilitat segura i activa en els Plans de Mobilitat Urbana Sostenible i aquest any se centrarà en la planificació de la mobilitat urbana sostenible (SUMP) que inclou objectius de generar un transport d'emissió zero i inclusiu.
Els representants polítics o d'alt nivell de les tres poblacions finalistes seran convidats al lliurament de premis, que tindrà lloc al març o abril de 2020 a Brussel·les.
El guanyador rebrà un trofeu i un vídeo professional que destacarà la inclusió de la mobilitat segura (caminar i pedalar) en el sistema de transport local.
Al lliurament de premis també es presentaran vídeos més curts que ressaltaran els èxits dels finalistes.
El termini d'entrega de la candidatura finalitza l' 31 d'octubre de 2020.
S'ha actualitzat el Mapa urbanístic de Catalunya amb la versió corresponent a 1 de gener de 2018, així doncs actualment el MUC incorpora com a mínim tots els expedients de planejament general vigents fins a 1 de gener d'aquest any, excepte pel que fa a l'àmbit metropolità de Barcelona que està actualitzat a data 1 de juliol de 2017.
La Comissió territorial d'urbanisme de Tarragona, presidida pel secretari de l'Agenda Urbana i Territori, Agustí Serra, ha aprovat aquest dijous la modificació puntual del Pla d'ordenació urbanística municipal (POUM) de la Canonja (Tarragonès) per poder ampliar un museu local arqueològic.
En aquest municipi, durant els darrers anys s'han estat fent prospeccions arqueològiques amb troballes d'alt valor històric i cultural.
La modificació urbanística possibilita acabar les obres de rehabilitació i ampliació de l'edifici de l'Hort de l'Abeurador com a Centre d'Interpretació del jaciment arqueològic de la Boella.
Concretament, s'ha exclòs de l'àmbit de la delimitació d'un Pla especial la finca del Mas de l'Abeurador, incorporant-lo al Catàleg de Masies i Cases rurals del POUM de la Canonja.
La Comissió territorial d'urbanisme de l'Àmbit Metropolità de Barcelona, presidida pel secretari de l'Agenda Urbana i Territori, Agustí Serra, ha informat avui favorablement sobre el Pla de millora urbana Plàsmica (PMU2), de Cornellà de Llobregat (Baix Llobregat).
L'objectiu del pla és desenvolupar el planejament vigent per a possibilitar l'obertura d'un vial que connecti la carretera d'Esplugues i el carrer de Sevilla, obtenir espais lliures i configurar l'ordenació de les zones destinades a usos residencials, comercials i oficines.
L'àmbit del pla se situa a l'oest del municipi i compta amb una superfície de 36.175 m 2.
Estableix una ordenació que permeti crear un espai lliure central, concretar l'obertura del nou vial que garanteixi la connexió del teixit industrial i residencial situat al marge nord de la carretera d'Esplugues, ordenar el sostre d'activitat productiva i ordenar els usos a l'entorn del teixit residencial del Pedró.
La Comissió ha acordat emetre informe favorable sobre aquest pla, promogut i tramès per l'Ajuntament de Cornellà de Llobregat, amb alguna observació de caràcter menor que caldrà considerar al document que finalment aprovi l'Ajuntament.
La Comissió ha estat una de les quatre que s'han celebrat telemàticament avui.
És el tercer cop que el Departament de TES impulsa aquesta modalitat, com a conseqüència de les afectacions de la pandèmia de la COVID-19, que limiten tant la mobilitat com l'aforament de les reunions presencials.
Cal dir que el Decret que regula el funcionament de les comissions d'urbanisme estableix la possibilitat de celebrar-les tant de manera presencial com a distància o mixtes.
D'aquesta manera, s'han pogut també tramitar expedients de les comissions territorials de l'Arc Metropolità de Barcelona, de Lleida i de la Catalunya Central.
Aquesta mesura de funcionament té per objectiu mantenir actives les comissions d'urbanisme i permetre la tramitació de les iniciatives d'interès general o bàsiques per al funcionament dels serveis a cada àmbit territorial.
Es preveu la celebració de les comissions d'urbanisme amb aquesta modalitat telemàtica durant aquest juliol i també l'agost, que s'ha declarat hàbil per als tràmits urbanístics.
La Comissió territorial d'urbanisme del Camp de Tarragona, presidida pel secretari de l'Agenda Urbana i Territori, Agustí Serra, ha donat conformitat al text refós de la Modificació puntual del Pla d'ordenació urbanística municipal (POUM) de Tarragona que regula les condicions d'edificació i d'ús de la clau 14a1, referent a l'ordenació volumètrica específica en situació consolidada, segons edifici existent o segons la llicència d'edificació concedida.
El nucli de Tarragona ha tingut creixements amb diverses formes urbanes, els paràmetres de les quals queden recollits a la normativa urbanística del POUM.
A les darreres formes de creixement urbà que pròpiament s'han desenvolupat amb promocions immobiliàries públiques o privades de Tarragona han tingut la consideració de volumetria específica, una ordenació generalment amb paràmetres urbanístics flexibles pel que fa a la parcel·lació i l'edificació.
El planejament general de Tarragona determinava fins ara que els paràmetres d'edificació i ús estaven vinculats al contingut de la llicència d'obres.
Aquest fet podia comportar dificultat de conèixer de forma senzilla les condicions d'edificació i ús de molts del solars de la ciutat.
La modificació promoguda per l'Ajuntament de Tarragona revisa la qualificació de la totalitat de les zones 14a1, els determina el paràmetres de parcel·la i edificació, a més dels usos que s'hi possibiliten, paràmetres que s'incorporen gràficament i normativa al POUM.
I la comissió d'urbanisme hi ha donat conformitat.
Desclassificació d'un sector a Castellvell del Camp
D'altra banda, la comissió ha aprovat definitivament la modificació puntual de les normes subsidiàries de planejament urbanístic, relativa a l'àmbit del sector SAU-1, de Castellvell del Camp.
La proposta té com a finalitat canviar la classificació de sòl urbanitzable residencial a sòl no urbanitzable d'un sector, allunyat del nucli urbà, de 7,45 hectàrees, una capacitat de 70 habitatges i una edificabilitat de 15.000 m2.
Els terrenys se situen a l'oest del municipi, en el límit amb el terme de l'Aleixar.
A més, el document planteja l'existència d'una pedrera en funcionament al costat oest del sector, fet que n'impedeix, per incompatibilitat de l'activitat minera amb l'ús residencial, el desenvolupament.
Paral·lelament, la comissió ha valorat que, atesa la casuística urbanística de Castellvell del Camp, amb uns creixements residencials de baixa densitat extensos en ocupació de territori i dispersos, la iniciativa de desclassificar un sector de la perifèria és una proposta per afavorir un desenvolupament urbanístic sostenible.
La comissió d'urbanisme del Camp de Tarragona ha estat una de les que s'han celebrat telemàticament en els últims dies.
És el tercer cop que el Departament de Territori i Sostenibilitat impulsa aquesta modalitat, degut a les afectacions de la pandèmia de la COVID-19, que limiten tant la mobilitat com l'aforament de les reunions presencials.
Cal dir que el Decret que regula el funcionament de les comissions d'urbanisme estableix la possibilitat de celebrar-les tant de manera presencial com a distància o mixtes.
La Setmana Europea de la Mobilitat se celebra a tota Europa del 16 al 22 de setembre
A l'apartat "Recursos" trobaràs els cartells, opis, banderoles, logotips, bàners, etc. de la Setmana Europea de la Mobilitat d'enguany.
El termini d'inscripció al Premi SUMP ja està obert i finalitza el 31 d'octubre.
Aquest premi reconeix les autoritats locals que han desenvolupat un pla de mobilitat que satisfà les diverses necessitats de transport de les persones i les empreses, alhora que millora la qualitat de vida.
L'European Startup Prize for Mobility vol donar suport a les empreses emergents que estan desenvolupant innovacions i solucions tecnològiques de mobilitat sostenible.
Teniu temps de presentar la vostra candidatura fins el 21 de gener.
Els ajuntaments, organitzacions, institucions, empreses o professionals dels mitjans de comunicació que van participar a la Setmana de la Mobilitat de l'any passat es poden presentar als Premis SEMS-2019.
El termini finalitza el 15 de novembre.
EMW Award recompensa les activitats desenvolupades per les autoritats locals dins del marc de la Setmana Europea de la Mobilitat i promou l'intercanvi d'experiències d'èxit en la seva organització.
Presenta la teva candidatura fins el 25 d'octubre.
El 22 de setembre, últim dia de la Setmana Europea de la Mobilitat, se celebra el Dia Mundial Sense Cotxes.
Consulta a l'agenda d'activitats de la Setmana si el teu municipi el celebra.
El 20 de setembre, coincidint amb el tercer divendres del mes de setembre, és el Park(ing) Day, un esdeveniment anual on ciutadans, artistes i activistes col·laboren per transformar temporalment els aparcaments en parcs, jardins i altres formes d'espai públic.
Del 16 al 27 de setembre a través de la xarxa Instagram amb l'etiqueta.
Sota el lema 'Camina amb nosaltres!', la Setmana Europea de la Mobilitat (SEM) 2019, anima a moure's de manera sostenible, saludable i segura: caminar o anar en bicicleta són activitats beneficioses per a la nostra salut i per al medi ambient.
Consulta els ajuntaments i entitats catalanes adherides a la Setmana Europea de la Mobilitat 2019
Ja pots consultar el 5è butlletí de la Setmana Europea de la Mobilitat, subscriu-t'hi i podràs rebre tota la informació de la Setmana al teu correu.
Tant els ajuntaments com les entitat poden formar part de la SEM 2019, donant el seu suport, organitzant alguna activitats, portant a terme alguna mesura permanent o un dia sense cotxes.